Messier 83
Messier 83 (ka M83 ja NGC 5236) on spiraalgalaktika, mis asub Hüdra tähtkujus. Galaktika avastas 23. veebruaril 1752 Prantsuse astronoom Nicolas Louis de Lacaille. Charles Messier vaatles galaktikat 17. veebruaril 1781 ja lisas selle oma kataloogi. Messier 83 on esimene avastatud galaktika, mis ei asu Kohalikus Galaktikarühmas ja kolmas avastatud galaktika Messier 31 ja Messier 32 järel. Messier 83 asub Maast 15,21 miljoni valgusaasta kaugusel ja selle diameeter on 55 000 valgusaastat. Galaktika tähesuurus on 7,54 ja see sisaldab üle 40 miljardi tähe.